শেখ রাসেল মিনি স্টেডিয়াম, সৈয়দপুর
শেখ রাসেল মিনি স্টেডিয়াম, সৈয়দপুর ১৯৭৬ সালে প্রস্তাবিত, ২০১৮ সালে নির্মিত বাংলাদেশের একটি উপজেলা পর্যায়ের স্টেডিয়াম। স্টেডিয়ামটি নীলফামারী জেলার সৈয়দপুর উপজেলায় সৈয়দপুর পৌরসভার ১১ নং ওয়ার্ডের কুন্দল দহলায় রংপুর-দিনাজপুর মহাসড়কের দক্ষিণে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত; বর্তমানে গ্যালারি বিহীন এবং অধিকাংশ ভূমি কপর্দকহীন অবস্থায় রয়েছে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও উপজেলা ক্রীড়া সংস্থার তত্ত্বাবধানে রয়েছে। বর্তমানে এই স্থানে বাংলাদেশের জাতীয় দিবসসমূহের অনুষ্ঠান, উপজেলা পর্যায়ের ফুটবল ও ক্রিকেট লিগ ও অন্যান্য খেলাধুলা বিশেষ করে ভলিবল প্রতিযোগিতা অনুষ্ঠিত হয়।